Un fost căpitan al echipei naționale sub 18 ani a Angliei, Gareth Barry a debutat în anul 1998 la echipa U-21 a Angliei, într-o partidă amicală jucată de englezi împotriva Republicii Cehe. Pe 31 mai 2000, într-un amical care a precedat participarea Angliei la Euro 2000, Barry a debutat la echipa națională de fotbal a Angliei în partida contra Ucrainei, când a intrat din postură de rezervă. Norocul lui Barry a fost Jason Wilcox, care s-a accidentat cu puțin timp înainte de Euro 2000 și a ratat participarea la acest turneu final în favoarea tânărului Gareth, care însă nu a reușit să joace în niciun meci pentru Anglia.